## **К ОПУБЛИКОВАНИЮ**

## КОМИ РЕСПУБЛИКАЛӦН

# **ОЛАНПАС**

**«Природнӧй да техногеннӧй сяма виччысьтӧмторъясысь**

**Коми Республикаса йӧзӧс да мутасъяс видзӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося рака тӧлысь 24 лунӧ

**1 статья.** Пыртны «Природнӧй да техногеннӧй сяма виччысьтӧмторъясысь Коми Республикаса йӧзӧс да мутасъяс видзӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2000, 1 №, 1226 ст.; 2002, 9 №, 2065 ст.; 2006, 7 №, 4497 ст.; 2007, 7 №, 4913 ст.; 2010, 37 №, 848 ст.; 2011, 5 №, 90 ст.; 2012, 50 №, 1142 ст.; 2013, 18 №, 364 ст.; 37 №, 704 ст.; 2014, 9 №, 112 ст.; 13 №, 212 ст.; 2015, 7 №, 74 ст.; 21 №, 287 ст.; 2016, 12 №, 146 ст.; 2017, 26 №, 463 ст.; 2018, 19 №, 364 ст.; 2019, 21 №, 317 ст.; 2020, 7 №, 84 ст.; 2021, 16 №, 282 ст.) татшӧм вежсьӧмъяс:

1. Водзкывлӧн мӧд абзацын «меставывса асвеськӧдлан органъяслӧн» кывъяс вежны «Коми Республикаын меставывса асвеськӧдлан органъяслӧн (водзӧ – меставывса асвеськӧдлан органъяс)» кывъясӧн.

2. 5 статьяын:

1) 1 юкӧн гижны тадзи:

«1. Йӧзӧс да мутасъяс виччысьтӧмторъясысь видзан юкӧнын юӧрсӧ артмӧдӧны лоны вермана да лоӧм виччысьтӧмторъяс да налӧн колясъяс, йӧзӧс да мутасъяс видзӧм серти мераяс, аварияысь мездан да эновтны позьтӧм мукӧд удж нуӧдӧм, виччысьтӧмторъяс бырӧдӧм могысь корӧм вынъяс да средствояс йылысь тӧдмӧгъяс, а сідзжӧ лӧсялана мутасъясын радиационнӧй, химическӧй, медико-биологическӧй, взрывнӧй, пӧжарнӧй да экологическӧй безопасносьт йылысь тӧдмӧгъяс.»;

2) 2 юкӧн «виччысьтӧмторъясысь видзан юкӧнын» кывъяс бӧрын содтыны «, а сідзжӧ Коми Республикаса канму власьт органъяслӧн, меставывса асвеськӧдлан органъяслӧн да тайӧ юкӧнын организацияяслӧн удж йылысь» кывъяс;

3) 4 юкӧнын:

а) медводдза абзацын «налысь безопасносьт могмӧдӧм серти мераяс, приёмъяс» кывъяс вежны «налысь безопасносьт могмӧдӧм серти примитӧм мераяс, лоны вермана да лоӧм виччысьтӧмторъяс, приёмъяс» кывъясӧн;

б) содтыны татшӧм сюрӧса мӧд выль абзац:

«Коми Республикаса канму власьт органъяслы, меставывса асвеськӧдлан органъяслы да организацияяслы быть колӧ ас кадӧ сетны урчитӧм пӧрадокын РСЧС-са Коми республиканскӧй системаувлӧн веськӧдлан органъясӧ йӧзӧс да мутасъяс виччысьтӧмторъясысь видзан юкӧнын юӧр.»;

в) мӧд абзацӧ «чина йӧзӧн» кывъяс бӧрын содтыны «да организацияясӧн» кывъяс.

3. 6 статьяса 3 юкӧнын 2 пункт гижны тадзи:

«2) дінмуын да муниципалитетъяс костын виччысьтӧмторъяс лоны вермӧм либӧ налӧн лоӧм дырйи эвакуируйтан мероприятиеяс нуӧдӧмсӧ могмӧдӧм;».

4. 8 статьяса 1 юкӧнын содтыны «, примитӧ дінмуын да муниципалитетъяс костын виччысьтӧмторъяс лоны вермӧм либӧ налӧн лоӧм дырйи эвакуируйтан мероприятиеяс нуӧдӧм йылысь помшуӧмъяс» кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2022 вося рака тӧлысь 31 лун

18-РЗ №